Eylat

Eylat (ivr. ‏אילת‏‎) — İsrailin ucqar cənub hissəsində yerləşən şəhər Arava Regiondə.Aqaba körfəzinin və Qırmızı dənizin şimal sahillərində yerləşən məşhur liman və turizm şəhəridir. Eylat şəhərinin çimərlikləri, mərcan rifləri və səhra landşaftı onu yerli və beynəlxalq turizm üçün daha da cəlbedici hala gətirir. İsrail hökuməti 1955-ci ildən etibarən şəhərin əhalisinin sayını artırmaq və infrastrukturu inkişaf etdirmək məqsədilə Mərakeşdən ölkəyə gəlmiş yəhudi ailələrini burada yerləşdirmişdir. Hal-hazırda şəhər əhalisi 50,072 nəfər təşkil edir. Neqev səhrasında yerləşən Eylat şəhəri Aravanın cənub hissəsini əhatə edir. Şəhər cənubdan Misirin Taba şəhəri, şərqdən İordaniyanın liman şəhəri olan Aqaba, cənub-şərqdən isə körfəz vasitəsilə Səudiyyə Ərəbistanı ilə əhatə olunmuşdur. Eylat şəhərində quru səhra və zəif rütubətli iqlim şəraiti hökm sürür. Temperatur yayda tez-tez 40 °C-ni keçsə də, qışda təqribən 21 °C olur. Su temperaturu isə 20–26 °C arasında dəyişir. Ortalama olaraq ilin 360 günü günəşli hava olur. Tarix Eylatın tarixi Midyan xalqının mühüm liman şəhəri kimi qədim dövrlərə gedib çıxır. Tövratda şəhər Eilat kimi qeyd olunur. "Beləliklə, biz Ərəbə (arava) yoluna, Eylata və Əzyun-Qəbərə yaxınlaşmayaraq Sairdə yaşayan qardaşlarımız Eys oğullarının yanından ötüb keçdik. Sonra dönüb Moab səhrası yolu ilə səfərimizə davam etdik" - Qanunun təkrarı 2:8 Padşahlar kitabına görə, padşah Süleyman Ofir adlı bir krallıqla ticarət etmək üçün gəmilər göndərmək üçün Eylat şəhəri və yaxınlıqdakı Etzion Qavar limanından istifadə etdi. "Süleyman padşah Ədum məmləkətində, Qırmızı dəniz sahilində yerləşən Eylatın yanında, Əzyun-Qəbərdə gəmilər düzəltdi. Hiram özünün təcrübəli dənizçilərini Süleymanın təbəələri ilə işləmək üçün gəmilərlə göndərdi. Onlar Ofirə getdilər və oradan Süleyman padşaha dörd yüz iyirmi talant qızıl gətirdilər" - 1 Padşahlar 9:26-28 Bu krallığın dəqiq identifikasiyası yoxdur, lakin 3 fərziyyə var. Bəziləri bunun Ərəbistan yarımadasının cənubundakı bir ölkə olduğuna inanır, bəziləri Şərqi Afrikada bir bölgə olduğuna inanır və Hindistanda bir ölkə olduğuna dair iddialar var. Eramızdan əvvəl 769-cu ildə Yəhuda kralı Uzziyanın hakimiyyəti dövründə Eylat yenidən fəth edildi və yəhudilər tərəfindən məskunlaşdırıldı. "Yəhuda xalqı on altı yaşlı Üziyyəni atası Amisayın yerinə taxta çıxartdı. Padşah ata-babalarına qovuşandan sonra Üziyyə Eylatı Yəhudaya qaytardı və bərpa etdi. taxta çıxanda on altı yaşında idi və əlli iki il Yerusəlimdə hakimiyyət sürdü" - 2 Salnamələr 26:2 Coğrafiya Ərazi geoloji və landşaft baxımdan müxtəlifdir. Maqmatik və metamorfik süxurlar, qumdaşı, əhəngdaşı kimi təbii ehtiyatlara sahibdir. Dağlar dəniz səviyyəsindən 892 metr yüksəklikdə yerləşir. Şəhər ərazisində Arava kimi geniş vadilər də vardır. Yayda temperatur 40 °C-dən çox olduğu üçün və orta illik yağıntı miqdarı təqribən 28 mm olduğu üçün su ehtiyatları məhduddur. Bölgənin tarix boyu əsas elementləri mis ehtiyatları və digər faydalı qazıntılar, həmçinin ərazidən keçən qədim beynəlxalq yollar, şəhərin geosiyasi və strateji mövqeyidir. Demoqrafiya Eylatın əhalisinin bir hissəsini xarici işçilər təşkil edir. Onlar əsasən burada yerləşən hotellərdə işləyir və ya ticarətlə məşğul olurlar. Şəhərin ərəb əhalisinin sayı da ildən ilə artmaqdadır. Yay aylarında bura gələn ərəblərin əksər hissəsini İordaniyalı və Misirli turistlər təşkil edir. 2007-ci ildə Sudandan Misirə gəlmiş 200 nəfərdən çox məcburi köçkün işləmək məqsədilə qeyri-qanuni olaraq İsrailə keçmiş və Eylat şəhərində məskunlaşmışdır. Təhsil Eylat şəhərində 67 uşaq bağçası, 10 ibtidai məktəb və 4 orta və ali məktəb yerləşir. Ben-Qurion Universitetinin kampusu bu şəhərdədir. 2010-cu ildə Toronto Yəhudi Federasiyası (Raşi Federasiyası) tərəfindən şəhər ərazisində yeni tələbə yataqxanası inşa olunmuşdur. İsrailin ətraf mühiti qoruma sosial təşkilatı Eylat şəhərində səhra ekologiyası, Qırmızı dəniz və başqa məsələlərlə əlaqədar olaraq xüsusi səyahətlər təşkil edir. Qardaş şəhərlər Akapulko, Meksika Antib, Fransa Arika, Çili Benidorm, İspaniya Durban, CAR Kamen, Almaniya Kampen, Niderland Karlovı Varı, Çexiya Los-Anceles, ABŞ Natal, Braziliya Pyeştani, Slovakiya Serres, Yunanıstan Smolyan, Bolqarıstan Sopron, Macarıstan Toronto, Kanada Uşuaya, Argentina Yalta, Ukrayna İnçuan, Çin Həmçinin bax İsrail İsrail cənub dairəsi İstinadlar Xarici keçidlər Vikisəyahətdə Eilat haqqında səyahət məlumatları var. Official city site Eilat Tourist directory Arxivləşdirilib 2014-01-02 at the Wayback Machine Eilat Today, a magazine of current affairs Tourism city guide site